আইটিআর জমা দেওয়ার সময় বাড়ছে! কী বলল আয়কর দফতর?

ওয়েব ডেস্ক : ইনকাম ট্য়াক্স রিটার্ন বা আইটিআর (ITR) জমা দেওয়ার শেষ দিন কবে? যা নিয়ে তৈরি হয়েছে বিভ্রান্তি। এ নিয়ে সোশাল মিডিয়ায় (Social Media) ঘুরে বেড়াচ্ছে বিভিন্ন তথ্য। আয়কর দফতরের তরফে আগেই জানানো হয়েছিল, ১৫ সেপ্টেম্বর হল আয়কর জমা দেওয়া শেষ দিন। তবে সমাজমাধ্যে বিভিন্ন তথ্য ঘুরে বেড়াচ্ছে। যেখানে দাবি করা হয়েছে,আয়কর জমা দেওয়ার সময়সীমা বাড়ানো হয়েছে।

গত শনিবার ও রবিবার অনেকেই আয়কর জমা দিতে গিয়ে সমস্যায় পড়েন। সঙ্গে এই সময়সীমা যাতে বাড়ানো হয়, সেই দাবিও অনেকে জানান। এমন পরিস্থিতিতে একটি পোস্ট ভাইরাল হয়েছে। যেখানে একটি ডকুমেন্ট শেয়ার করা হয়েছে। সেখানে আয়কর (Tax) জমা দেওয়ার সময়সীমা বাড়ানোর কথা বলা হয়েছে। ওই ভাইরাল হওয়া ডকুমেন্টে লেখা রয়েছে আয়কর জমা দেওয়ার শেষ তারিখ ১৫ সেপ্টেম্বর থেকে বাড়িয়ে ৩০ সেপ্টেম্বর পর্যন্ত করা হয়েছে।

আরও খবর : ঝাড়খণ্ডে বড় সাফল্য নিরাপত্তা বাহিনীর, খতম ৩ মাওবাদী

এই ভুয়ো খবরে অনেকে বিশ্বাস করতে শুরু করেছিলেন যে হয়তো আইটিআর (ITR) জমার সময় বাড়িয়ে দেওয়া হয়েছে। তবে এই ধরণের সময়সীমা বাড়ানোর দাবিকে খারিজ করে দিয়েছে আয়কর দফতর। ইনকাম ট্যাক্স ফাইলিংয়ের সময়সীমা বাড়ানো হচ্ছে না বলে সাফ জানিয়ে দেওয়া হয়েছে।

পাশাপাশি আয়কর দফতরের তরফে জানানো হয়েছে, সোশাল মিডিয়ায় আয়কর জমা দেওয়ার দিনক্ষণ নিয়ে যে ‘বিজ্ঞপ্তি’ ঘুরে বেড়াচ্ছে তা ভুয়ো। জানানো হয়েছে, আয়কর জমা দেওয়া শেষ দিন হল ১৫ সেপ্টেম্বর, সোমবার। ফলে অফিশিয়াল ওয়েবসাইটের বিজ্ঞপ্তি ছাড়া অন্য কোনও কিছুকে বিশ্বাস না করার পরামর্শ দেওয়া হয়েছে।

দেখুন অন্য খবর :

The post আইটিআর জমা দেওয়ার সময় বাড়ছে! কী বলল আয়কর দফতর? first appeared on KolkataTV.